Diari Oficial de la Generalitat Valenciana


Sumari del DOGV 4791, del 06-07-2004 (2004/6807)

ACORD de 30 d'abril de 2004, de la Comissió Territorial d'Urbanisme de València, relatiu a la correcció d'errors del Pla General de Sueca.
------------------------------------------------------------------------------------------------------------------------------------------

### Dades del document

Número de DOGV
:   4791

Data del DOGV
:   06-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6807


Data del document
:   30-04-2004

Organisme emissor
:   Conselleria de Territori i Habitatge

Tipus de document
:   Acord

Anàlisi jurídica

 Descriptors 

:   * Sueca
    * pla d'urbanisme

ACORD de 30 d'abril de 2004, de la Comissió Territorial d'Urbanisme de València, relatiu a la correcció d'errors del Pla General de Sueca. [2004/M6807]
  
Vist l'expedient remés per l'Ajuntament de Sueca referit a una correcció d'errors del Pla General corresponent a les fitxes, s'informa el següent:
  
Antecedents
  
Primer
  
Amb data 10 de novembre de 2003, pel Ple de l'Ajuntament, per unanimitat, es va adoptar l'acord d'esmenar un error aritmètic advertit en les fitxes d'algunes àrees de repartiment, concretament en els valors expressats per a l'aprofitament tipus, respecte del que indica el vigent Pla General.
  
Segon
  
El projecte consta d'expedient administratiu, informe tècnic i fitxes i taules de resum numèric modificades.
  
Tercer
  
En data 17 de desembre de 2003 té entrada en aquest servei territorial al·legació presentada per Ana Martínez Cebolla on manifesta les següents qüestions:
  
- Errors en les dades de l'àrea de repartiment ARC-4: en el document de correcció d'errors presentat per l'ajuntament estan corregits.
  
- L'aprofitament tipus de les àrees de repartiment ARC-2, ARC-4 i ARC-22: s'indica que els aprofitaments tipus d'aquestes àrees de repartiment no són semblants com indica la LRAU:
  
Sobre aquesta afirmació caldria indicar diverses qüestions:
  
- La primera és que l'àrea de repartiment ARC-22 correspon al sòl urbà i per tant no està obligada a complir la similitud d'aprofitaments tipus tal com indiquen els articles 62 i 63 de la LRAU.
  
- La segona qüestió és que el Pla General de Sueca estableix la semblança de valors urbanístics com a mètode per a l'equiparació de les distintes àrees de repartiment, tal com estableix l'article 62.1.B) de la LRAU.
  
En aquest sentit equipara exclusivament les àrees de repartiment que es refereixen a sòls urbanitzables sense ordenació detallada ?que són l'ARC-1, ARL-1 i ARC-2 que corresponen amb els següents usos i ubicacions residencial-ciutat, residencial-platja i industrial en qualsevol ubicació atorgant-los segons un estudi de mercat els coeficients 1, 1,28, 0,78.
  
Per tant en la present correcció d'errors amb els valors obtinguts dels aprofitaments tipus per a aquestes àrees de repartiment (en l'ARC-1 és de 0,5807 m²t/m²s, en l'ARC-2 és de 0,6740 m²t/m²s), si els apliquem els coeficients de valors urbanístics utilitzats en el Pla General obtindríem un aprofitament tipus ponderat de:
  
En ARC-1: 0,5807 x 1 = 0,5807
  
En ARC-2: 0,6740 x 0,78 = 0,5257
  
En ARL-1: 0,4570 x 1,28 = 0,5849 (aquest cas no es modifica en el present expedient)
  
Com es pot comprovar els aprofitaments tipus per a les tres àrees de repartiment que són les úniques que disposen de sòls urbanitzables sense ordenar detalladament són semblants (no difereixen en 15% en el seu valor), complint així el que estableix la LRAU.
  
- L'adscripció del sòl dotacional públic a les distintes àrees de repartiment: Indica que les parcel·les destinades a la xarxa primària estructural queden definides en el Pla General en la seua adscripció a cada àrea de repartiment per a evitar la discrecionalitat i l'arbitrarietat dels aspirants a agents urbanitzadors a l'hora d'incloure parts de dites parcel·les en les seues propostes de planejament: en aquest sentit cal contestar que la dita pretensió no està legalment recollida havent de ser l'administració municipal la que controle i fiscalitze la inclusió de dites parcel·les per part dels aspirants a agents urbanitzadors en les propostes que es presenten en la dita administració municipal.
  
Així doncs es desestima de forma global l'al·legació comentada.
  
Quart
  
La modificació té per objecte la rectificació dels següents paràmetres en les fitxes de gestió indicades:
  
- Fitxa de gestió de l'àrea de repartiment ARC-1:
  
La superfície total de l'àmbit passa de 756.208 m² a 756.288 m².
  
L'edificabilitat total és de 437.588 m² en compte de 439.212 m².
  
L'aprofitament tipus de l'àrea de repartiment és de 0,5787 m²t/m²s en compte de 0,5807 m²t/m²s.
  
- Fitxa de gestió de l'àrea de repartiment ARC-2:
  
L'aprofitament tipus de l'àrea de repartiment és de 0,6740 m²t/m²s en compte de 0,6760 m²t/m²s.
  
- Fitxa de gestió de l'àrea de repartiment ARC-3:
  
La superfície total de l'àmbit passa de 481.578 m² a 451.600 m².
  
L'edificabilitat total és de 562.630 m² en compte de 562.564 m².
  
L'aprofitament tipus de l'àrea de repartiment és d'1,1683 m²t/m²s en compte d'1,2457 m²t/m²s.
  
- Fitxa de gestió de l'àrea de repartiment ARC-4:
  
La superfície total de l'àmbit passa a ser de 652.273 m² en compte de 656.243 m².
  
L'edificabilitat total és de 337.121 m² en compte de 377.398 m².
  
L'aprofitament tipus de l'àrea de repartiment és de 0,5168 m²t/m²s en compte de 0,5750 m²t/m²s.
  
Cinqué
  
Durant la tramitació de l'expedient no s'han sol·licitat informes.
  
Sisé
  
Sueca compta amb Pla General aprovat definitivament per la Comissió Territorial d'Urbanisme en data 2 de maig de 2001.
  
Seté
  
La Comissió Informativa de la Comissió Territorial d'Urbanisme de València, en sessió celebrada el 21 d'abril de 2004, va emetre informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, conforme al que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
La magnitud de les variacions que s'han d'introduir fa entendre que realment es tracta d'errors aritmètics produïts en el moment de l'elaboració del Pla General.
  
D'altra banda es comprova que la correcció no modifica els aprofitaments tipus en els sòls urbanitzable mantenint-se la similitud entre les àrees de repartiment d'aquests sòls.
  
Pel que les determinacions contingudes en aquesta correcció d'errors no impliquen modificació substancial entenent-se correctes des del punt de vista de les exigències de la política urbanística i territorial de la Generalitat, tal com es recull en l'article 40 de la Llei Reguladora de l'Activitat Urbanística.
  
Quart
  
La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió celebrada el 30 d'abril de 2004, acorda:
  
Aprovar definitivament la correcció d'errors del Pla General de Sueca quant a les fitxes de gestió de les àrees de repartiment ARC-1, ARC-2, ARC-3 i ARC-4.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.